Public procurement notice: Prior Information Notice Without Call For Competition
Published: 2019-01-16
Buyer: Mico Botnia Oy Ab
Country: FI
Contract type: Services
CPV classification: 48000000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä ilmoitus on tietopyyntö, eikä tällä tietopyynnöllä käynnistetä tarjouskilpailua. Tietopyynnön ja mahdollisen tulevan kilpailutuksen kohteena ovat palkka- ja HR-järjestelmät ja niihin liittyvät integraatiot, toteutusprojektit, ylläpito ja jatkokehittäminen. Tietopyynnön tarkoituksena on käynnistää tekninen vuoropuhelu, jonka avulla kartoitetaan markkinoita ja valmistellaan mahdollista kilpailutusta. Hankintayksikkö voi käyttää teknisen vuoropuhelun vastauksia tulevan hankinnan suunnittelussa.
Mico Botnia Oy:ssä on käynnissä projekti, jossa kartoitetaan markkinoilla tarjolla olevia palkka- ja HR-järjestelmiä. HR-järjestelmän uudistamisen tavoitteena on sähköisesti hallinnoida koko työsuhteen elinkaari. Lisäksi HR-järjestelmä tukee osaamisen johtamista ja henkilöstön kehittämistä sekä HR:n ja esimiesten raportointitarpeita. Järjestelmässä on oltava valmiudet rajapintoihin ja sen tulee olla integroitavissa eri järjestelmiin. Tavoitteena on järjestelmien käyttöönotto vuoden 2019 aikana. Lisäksi tavoitteena on saada palkka- ja HR-järjestelmäkokonaisuus samalta toimittajalta.
Mico Botnia Oy Ab on vuoden 2018 alussa toimintansa aloittanut talous- ja palkkapalveluja, ICT-palveluja sekä tulkki- ja käännöspalveluja kunnille, kuntayhtymille ja kuntien konserniyhtiöille sekä mahdollisille maakunnille tarjoava yhtiö. Yhtiön merkittävimpiin omistajiin ja asiakkaisiin kuuluvat Vaasan kaupunki, Vaasan sairaanhoitopiirin kuntayhtymä sekä muut Pohjanmaan alueen kunnat. Hankinnan kohteena olevien järjestelmien tulee soveltua palvelukeskustoimintamalliin ja skaalautua erilaisiin ja erikokoisiin organisaatioihin.
Teknisen vuoropuhelun tarkoituksena on käydä yleisellä tasolla keskustelua hankinnan kohteesta ja sen määrittämisestä. Tekninen vuoropuhelu ei sido hankinnasta kiinnostunutta toimijaa myöhemmin toteutettavaan tarjouskilpailuun osallistumiseen. Tekniseen vuoropuheluun osallistuminen ei toisaalta ole myöskään edellytys myöhempään mahdolliseen kilpailutusvaiheeseen osallistumiseen.
— palkanlaskenta: (kunnalliset ja yksityiset työehtosopimukset), tuntipalkkaiset, lyhytaikaiset, kuukausipalkkaiset ja erilaiset palkanlisät. Vuosiloma-asiat, lomasuunnittelu, lomarahatoiminto, lomavelkalaskentatoiminto,
— henkilöstöpäätökset (esim. työsopimukset, virkamääräykset, keskeytykset ja muut henkilöstöpäätökset),
— henkilöstösuunnittelu ja osaamisen kehittäminen (esim. henkilöstösuunnitelma, osaamisprofiilit ja oikeat henkilöt oikeissa työtehtävissä),
— muistutukset ja hyväksyntämenettelyt (esim. esimiesherätteet tärkeistä työsuhdetiedoista ja esimieshyväksyntäkierto),
— raportointiratkaisut, analysointi sekä mittaristot (esim. työsuhdetietojen raportointi ja seuranta, mittarit ja dashboardit),
— työhyvinvointi ja työturvallisuus (esim. varhainen tuki, työtyytyväisyyskyselyt, työturvallisuushavainnot),
Pyydämme kiinnostuneita toimijoita ilmoittamaan yhteystietonsa ja alustavat vastaukset esitettyihin kysymyksiin 8.2.2019 mennessä osoitteeseen: hankinta@micobotnia.fi. Saatujen vastausten perusteella voidaan osa toimittajista kutsua toimittajakohtaiseen teknisen vuoropuhelun keskusteluun. Pidätämme oikeuden resurssisyistä rajata teknisen vuoropuhelun keskusteluihin kutsuttavien määrää. Tekninen vuoropuhelu käydään suomen kielellä.
Ennakkotietoilmoituksessa esitetty kuvaus ja hankintailmoituksen julkaisupäivämäärä ovat alustavia ja suuntaa antavia ennakkotietoja.